บลจ.กสิกรชูกองหุ้นกู้แจ่ม ถือ3ปี3เดือน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.กสิกรไทย ส่งกองทุนตราสารหนี้เอกชน ล็อกลงทุนยาว 3 ปี 3 เดือน ชูผลตอบแทนจูงใจ
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทเตรียมเสนอขายกองทุนเปิดเค ตราสารหนี้ 39 เดือน เอ (KFI39MA) ในวันที่ 1825 ก.พ. 2553 โดยกองทุนจะเน้นลงทุนในตราสารหนี้เอกชนและรัฐวิสาหกิจ อายุโครงการประมาณ 3 ปี 3 เดือน ขนาดกองทุน 4,000 ล้านบาท 
“กองทุนนี้มุ่งลงทุนระยะยาว เพื่อให้ผู้ลงทุนคลายความกังวล เราจึงให้ความสำคัญกับการคัดสรรตราสารหนี้เอกชนในประเทศที่มีอันดับความน่าเชื่อถือในระดับที่ลงทุนได้ (Invest ment Grade) และให้โอกาสรับผลตอบแทนที่น่าพอใจในระยะยาว 
สำหรับตราสารที่บลจ.กสิกรไทย คาดว่าจะลงทุนในเบื้องต้น ได้แก่ หุ้นกู้ของบริษัทในกลุ่มธุรกิจขนส่งและคมนาคม พัฒนาอสังหาริมทรัพย์ ธนาคารพาณิชย์และผู้ให้บริการสินเชื่อเพื่อผู้บริโภค ตลอดจนบริษัทผู้ผลิตน้ำตาลรายใหญ่ เช่น หุ้นกู้ของบริษัท ทางด่วนกรุงเทพ บริษัท ควอลิตี้เฮาส์ บริษัท น้ำตาลขอนแก่น บริษัท เกียรตินาคิน และบริษัท บัตรกรุงไทย ข้อมูลจาก Bloomberg เมื่อวันที่ 9 ก.พ. 2553 ได้รับการจัดอันดับความน่าเชื่อถือระยะยาวของผู้ออกตราสาร โดย ทริส เรทติ้ง ที่ A / A / A / A และ BBB+ ตามลำดับ อย่างไรก็ตาม ตราสารที่จะลงทุนอาจเปลี่ยนแปลงได้ตามสภาวการณ์ที่เหมาะสม 
น.ส.ยุพาวดี กล่าวว่า สำหรับโอกาสรับผลตอบแทน หากเปรียบเทียบกับตราสารที่มีอายุใกล้เคียงกัน เช่น อัตราผลตอบแทนหลังหักภาษี 15% ของพันธบัตรรัฐบาลอายุประมาณ 3 ปี ซึ่งปัจจุบันอยู่ที่ประมาณ 2.21% หรือดอกเบี้ยเงินฝากประจำ 3 ปีหลังหักภาษี ซึ่งอยู่ที่ประมาณ 1.49% นั้น คาดว่ากองทุนดังกล่าวจะให้โอกาสรับผลตอบทนที่น่าสนใจกว่า
นอกจากนี้ ผลตอบแทนสำหรับผู้ลงทุนบุคคลธรรมดายังไม่ต้องนำไปคำนวณเพื่อเสียภาษีเงินได้